ആനയിറങ്കല് ജലാശയത്തില് വയോധിക മരിച്ച നിലയില് അടിമാലി: ആനയിറങ്കല് ഡാമിന്റെ ജലാശയത്തില് വയോധികയെ മുങ്ങി മരിച്ച നിലയില് കണ്ടെത്തി. ആനയിറങ്കല് എസ്റ്റേറ്റ് ലയത്തില് താമസിച്ചിരുന്ന വെള്ളത്തായി 66 യെയാണ് ഞായറാഴ്ച രാവിലെ ആറു മണിയോടെ ജലാശയത്തില് മരിച്ച നിലയില് നാട്ടുകാര് കണ്ടെത്തിയത്. വര്ഷങ്ങള്ക്കു മുമ്ബേ ഭര്ത്താവ് ഉപേക്ഷിച്ചു പോയ ഇവര് തേയിലതോട്ടം തൊഴിലാളിയായിരുന്നു. സര്വിസില് നിന്നും വിരമിച്ചെങ്കിലും എസ്റ്റേറ്റ് തൊഴിലാളി ലയത്തില് ഇവര് താമസിച്ച് വരികയായിരുന്നു. ഇടയ്ക്കിടക്ക് വീട് വിട്ട് അലഞ്ഞു നടക്കുകയും, മാനസിക അസ്വസ്ഥയും പ്രകടിപ്പിച്ചിരുന്നതായി നാട്ടുകാര് പറഞ്ഞു. കഴിഞ്ഞരണ്ടു മാസമായി ഇവര് ആനയിറങ്കലില് തന്്റെ സഹോദരന്്റ മകന് ജഗന് മോഹന്്റെ കൂടെയായിരുന്നു താമസം. കഴിഞ്ഞ വെള്ളിയാഴ്ച വൈകീട്ട് ആറ് മണി മുതല് ഇവരെ കാണാതായിരുന്നു. ഇടക്കിടെ വീടുവിട്ടു പോകാറുള്ള സ്വഭാവമുള്ളതിനാല് ബന്ധുക്കള് ഇതു കാര്യമാക്കിയില്ല. വലതു കൈയ്യില് ഒരു സ്റ്റീല് പാത്രം മുറുകെ പിടിച്ച നിലയില് കമിഴ്ന്ന് കിടക്കുന്ന നിലയിലായിരുന്നു മൃതദേഹം. അസ്വാഭാവിക മരണത്തിന് ശാന്തന്പാറ പൊലീസ് കേസെടുത്തു. അടിമാലി താലൂക്ക് ആശുപത്രിയില് പോസ്റ്റുമോര്ട്ട നടപടികള്ക്ക് ശേഷം മൃതദേഹം ബന്ധുക്കള്ക്ക് വിട്ടു നല്കി.